ערוץ מוסאווא

מוסאווא (באנגלית: Musawa; בערבית: مساواة, תעתיק מדויק: מסאואה) הוא ערוץ טלוויזיה מסחרי פלסטיני המיועד לאוכלוסייה הערבית המתגוררת במדינת ישראל.

הערוץ הושק ביוני 2015 על ידי שר התקשורת הפלסטיני ריאד חסן, שהבטיח שהערוץ לא ישדר תכנים שיפגעו בשלטון החוק בישראל.

היסטוריה
הערוץ הושק ביוני 2015 תחת השם "פלסטין 48" על ידי הרשות הפלסטינית ואש"ף, במטרה לספק תכנים לאוכלוסייה הערבית המתגוררת בישראל.

פעילות הערוץ התבצעה מהעיר נצרת, וזאת למרות שלא שידר מאולפן רשמי אלא מהשטח בלבד.

סוגיית הקמתו של ערוץ טלוויזיה זה הפכה למוקד מחלוקת פוליטית בין מפלגות שונות אך לא מנעה את הקמתו.

בחודש ספטמבר 2015 שינה הערוץ את שמו למוסאווא (قناة مساواة - "קנאת מסאואה") שפירושו בעברית "שוויון"

בשנת 2016 השיק הערוץ אתר אינטרנט חדשני המכיל לוח שידורים, תוכניות מוקלטות ושידורים ישירים, וכמו כן אפליקציה למכשירי סלולר.

בחודש יוני 2016 חתם השר לביטחון פנים גלעד ארדן על צו המורה על סגירת הערוץ.

לאחר הסגירה, הועברה פעילותו של הערוץ אל העיר רמאללה, לרשות הפלסטינית, ושידוריו מועברים דרך האתר הקנדי Glarab.

קישורים חיצוניים

הערות שוליים

תקשורת פלסטינית
ערוצי טלוויזיה ערביים